Francs Bekenbauers

Francs Antons Bekenbauers (; dzimis ) ir Vācijas futbola treneris un bijušais spēlētājs, saukts par der Kaiser (Ķeizars) sava elegantā spēles stila, līdera dotību, vārda "Francs" (atgādina Austrijas imperatoru Franci Jozefu) un viņa dominanci futbola laukumā. Viņš atzīts par visu laiku labāko Vācijas futbolistu un vienu no diženākajiem futbolistiem spēles vēsturē.

2004. gadā Pele viņu iekļāva savā FIFA 100 sarakstā kā vienu no 125 labākajiem futbolistiem futbola vēsturē.

Bekenbauers bija vispusīgs spēlētājs, savu karjeru sāka kā pussargs, bet vēlāk spēlēja arī citās pozīcijās. Neierasti aizsardzības spēlētājam, viņam piemita augsta līmeņa bumbas pārvaldīšanas tehnika un laukuma pārredzēšanas spēja. Viņam bieži piedēvē aizsardzības pozīcijas un spēles stila libero ieviešanu modernajā futbolā.

Divreiz atzīts par Eiropas Gada futbolistu, viņš aizvadīja 103 spēles Rietumvācijas izlasē un spēlēja trijos Pasaules kausa turnīros. 1974. gadā viņš ieguva Pasaules kausu, būdams komandas kapteinis un 1990. gadā to atkārtoja kā komandas galvenais treneris. No 1974. līdz 1976. gadam ar Minhenes "Bayern" klubu viņš trīs gadus pēc kārtas ieguva Eiropas kausu un Kausu ieguvēju kausu 1967. gadā. Bekenbauers ir vienīgais spēlētājs, kurš kā kapteinis ieguvis šo kausu trīsreiz. Pēc spēlētāja karjeras beigšanas viņš kļuva par kluba treneri un vēlāk par tā prezidentu. Viņš ir arī ASV Nacionālās Futbola slavas zāles biedrs.

1999. gadā IFFHS rīkotajā aptaujā par Eiropas Gadsimta spēlētāju viņš ieņēma otro vietu pēc Johana Kruifa un trešo vietu aiz Pele un Kruifa IFFHS Pasaules Gadsimta futbolista aptaujā.

Šobrīd Bekenbauers joprojām ir ietekmīga persona gan Vācijas, gan starptautiskajā futbolā. Viņš vadīja sekmīgo Vācijas pieteikumu rīkot 2006. gada Pasaules kausu un bija orgkomitejas vadītājs.

Sasniegumi

Spēlētāja karjera 
Bayern Munich

 Regionalliga Süd: 1964–65
 Vācijas Bundeslīga: 1968–69, 1971–72, 1972–73, 1973–74
 DFB Pokal: 1965–66, 1967–68, 1968–69, 1970–71
 Eiropas kauss: 1973–74, 1974–75, 1975–76
 Eiropas Kausu ieguvēju kauss: 1966–67
 Starpkontinentālais kauss: 1976

Hamburger SV

 Vācijas Bundeslīga: 1981–82

New York Cosmos

 Ziemeļamerikas futbola līga: 1977, 1978, 1980

Rietumvācija

 FIFA Pasaules kauss: 1974
 Eiropas čempionāts futbolā: 1972

Trenera karjera 
Rietumvācija

 FIFA Pasaules kauss: 1990

Marseille

 Francijas 1. līga: 1990–91

Bayern Munich

 Vācijas Bundeslīga: 1993–94
 UEFA kauss: 1995–96

Individuālie sasniegumi 

 Ballon d'Or: 1972, 1976
 Vācijas gada futbolists: 1966, 1968, 1974, 1976
 FIFA Pasaules kausa labākais jaunais spēlētājs: 1966
 FIFA 100

Atsauces

Ārējās saites 

1945. gadā dzimušie
1966. gada FIFA Pasaules kausa spēlētāji
1970. gada FIFA Pasaules kausa spēlētāji
1986. gada FIFA Pasaules kausa treneri
1990. gada FIFA Pasaules kausa treneri
FIFA 100
Rietumvācijas futbolisti
Rietumvācijas izlases futbolisti
Vācijas futbolisti
Vācijas izlases futbolisti
Vācijas futbola izlases treneri
1972. gada Eiropas čempionāta futbolā spēlētāji
1976. gada Eiropas čempionāta futbolā spēlētāji
1988. gada Eiropas čempionāta futbolā treneri
Vācijas futbola treneri
1974. gada FIFA Pasaules kausa spēlētāji
Minhenes "Bayern" spēlētāji
Hamburger SV spēlētāji
Minhenē dzimušie
Zelta bumbas ieguvēji